CELEX: 32012D0815
Language: fi
Date: 2012-12-19 00:00:00
Title: 2012/815/EU, Euratom: Komission täytäntöönpanopäätös, annettu 19 päivänä joulukuuta 2012 , luvan antamisesta Itävallalle olla ottamatta huomioon eräitä liiketoimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 96/564/Euratom, EY muuttamisesta (tiedoksiannettu numerolla C(2012) 9539)

21.12.2012   
            
            
               FI
            
            
               Euroopan unionin virallinen lehti
            
            
               L 352/57
            
         KOMISSION TÄYTÄNTÖÖNPANOPÄÄTÖS,
   annettu 19 päivänä joulukuuta 2012,
   luvan antamisesta Itävallalle olla ottamatta huomioon eräitä liiketoimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 96/564/Euratom, EY muuttamisesta
   (tiedoksiannettu numerolla C(2012) 9539)
   (Ainoastaan saksankielinen teksti on todistusvoimainen)
   (2012/815/EU, Euratom)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 13 artiklan,
   sekä katsoo seuraavaa:
   
               (1)
            
            
               Yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (2) 378 artiklan 1 kohdan mukaisesti Itävalta saa jatkaa liitteessä X olevan A osan 2 kohdassa mainittujen liiketoimien verottamista. Kyseiset liiketoimet on otettava huomioon arvonlisäverosta kertyvien varojen perusteen laskemisessa.
            
         
               (2)
            
            
               Direktiivin 2006/112/EY 378 artiklan 2 kohdan a alakohdan mukaisesti Itävalta saa edelleen vapauttaa arvonlisäverosta liitteessä X olevan B osan 5 ja 9 kohdassa mainitut liiketoimet. Kyseiset liiketoimet on otettava huomioon arvonlisäverosta kertyvien varojen perusteen laskemisessa.
            
         
               (3)
            
            
               Kuudennen direktiivin 28 artiklan 3 kohdan a alakohdan soveltamiseksi Itävallan tasavallan Euroopan yhteisöihin liittymistä koskevan asiakirjan (3) liitteessä IX (verotus) olevassa 2 kohdan h alakohdassa sallittiin Itävallan periä arvonlisäveroa liitteessä E olevan 2 kohdan mukaisesti hammasteknikoiden ammattimaisesti tarjoamista palveluista ja hammaslääkäreiden ja hammasteknikoiden Itävallan sosiaaliturvalaitoksille toimittamista hammasproteeseista 31 päivään joulukuuta 1996 asti. Näin ollen komission tätä tarkoitusta varten antama lupa arvonlisäverosta kertyvien omien varojen perusteen laskemiseksi olisi myös peruutettava.
            
         
               (4)
            
            
               Kuudennen direktiivin 28 artiklan 3 kohdan b alakohdan säännösten soveltamiseksi Itävallan tasavallan Euroopan yhteisöihin liittymistä koskevan asiakirjan liitteessä IX (verotus) olevassa 2 kohdan i alakohdassa sallitaan Itävallan vapauttaa arvonlisäverosta julkisten postilaitosten suorittamat televiestintäpalvelut, kunnes neuvosto on hyväksynyt yhteisen suunnitelman tällaisten palvelujen verottamiseksi tai kunnes kaikki nykyiset jäsenvaltiot, jotka on täysin vapautettu verosta, eivät enää sovella tätä vapautusta, riippuen siitä, kumpi ajankohta on aikaisempi, mutta joka tapauksessa enintään 31 päivään joulukuuta 1995 asti. Näin ollen komission tätä tarkoitusta varten antama lupa arvonlisäverosta kertyvien omien varojen perusteen laskemiseksi olisi myös peruutettava.
            
         
               (5)
            
            
               Komissio teki Itävallan osalta asetuksen (ETY, Euratom) N:o 1553/89 perusteella päätöksen 96/564/Euratom, EY (4), jolla Itävallan sallittiin olla ottamatta huomioon tiettyjä liiketoimintaluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi 1 päivästä tammikuuta 1995.
            
         
               (6)
            
            
               Komissio pyysi Itävaltaa tarkastamaan, tarvitsiko se edelleen näitä sille toistaiseksi myönnettyjä lupia, ja vahvistamaan tämän komissiolle. Itävalta vahvisti, että kahta luvista ei enää tarvittu.
            
         
               (7)
            
            
               Unionin sääntöjen selkeyden ja avoimuuden vuoksi säädökset, jotka eivät enää ole tarkoituksenmukaisia tai joiden voimassaolo on päättynyt, olisi kumottava.
            
         
               (8)
            
            
               Tässä päätöksessä säädetyt toimenpiteet ovat omia varoja käsittelevän neuvoa-antavan komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   1)   Kumotaan päätöksen 96/564/Euratom, EY 2 artiklan 1 kohta.
   2)   Kumotaan päätöksen 96/564/Euratom, EY 2 artiklan 2 kohta.
   2 artikla
   Tämä päätös on osoitettu Itävallan tasavallalle.
   
      Tehty Brysselissä 19 päivänä joulukuuta 2012.
      
         
            Komission puolesta
         
         Janusz LEWANDOWSKI
         
            Komission jäsen
         
      
   
   
      (1)  EYVL L 155, 7.6.1989, s. 9.
   
      (2)  EUVL L 347, 11.12.2006, s. 1.
   
      (3)  EYVL C 241, 29.8.1994, s. 336.
   
      (4)  EYVL L 247, 28.9.1996, s. 39.